**ΑΠΑΝΤΗΣΕΙΣ ΓΛΩΣΣΑΣ (6)**

**ΑΣΚΗΣΕΙΣ**

1. Να βρείτε τις εξαρτημένες τελικές και αποτελεσματικές προτάσεις που υπάρχουν στο παρακάτω κείμενο:

*Πριν από πολλά χρόνια υπήρχε στη μακρινή Κίνα ένα μικρό αηδόνι, που τραγουδούσε υπέροχα. Το αηδόνι αυτό ζούσε σε ένα δάσος κι όσοι ταξιδιώτες περνούσαν από κει και άκουγαν το τραγούδι του μαγεύονταν τόσο πολύ, που έγραφαν γι’ αυτό στα βιβλία τους (αποτελεσματική). Όμως ο αυτοκράτορας δεν ήξερε τίποτα για το θαυμαστό αυτό πλάσμα, που ζούσε τόσο κοντά του.*

*Μια μέρα λοιπόν, ένα από τα βιβλία των ταξιδιωτών έπεσε στα χέρια του αυτοκράτορα. «Πώς γίνεται ένας ταξιδιώτης να γράφει για το περίφημο αηδόνι της Κίνας κι εγώ, ο αυτοκράτορας της Κίνας, να μην ξέρω τίποτα γι’ αυτό» φώναξε θυμωμένα στους αυλικούς του και τους διέταξε να του το φέρουν αμέσως. Εκείνοι άρχισαν να ψάχνουν το αηδόνι και, ακολουθώντας τη συμβουλή του μάγειρα, που άκουγε τα κελαηδήματά του κάθε μέρα, πήγαν στο δάσος να το βρουν (τελική).*

*Μόλις το βρήκαν, το παρακάλεσαν να πάει στο παλάτι κι εκείνο δέχτηκε. Το ίδιο βράδυ το αηδόνι κελάηδησε για χάρη του αυτοκράτορα τόσο όμορφα, ώστε εκείνος αποφάσισε (αποτελεσματική) να το κρατήσει κοντά του. Το έβαλε μάλιστα σε ένα χρυσό κλουβί και διέταξε δώδεκα υπηρέτες να το προσέχουν για να μην τυχόν ξεφύγει (τελική). Έτσι το αηδόνι τραγουδούσε κάθε μέρα στην αυλή του αυτοκράτορα και όλοι το θαύμαζαν. Όμως το καημένο το πουλί ήταν τόσο δυστυχισμένο μέσα στο χρυσό κλουβί, ώστε λαχταρούσε (αποτελεσματική)να ξεφύγει.*

*Λίγο καιρό μετά, ο αυτοκράτορας της Κίνας έλαβε ένα δώρο από τον αυτοκράτορα της Ιαπωνίας. Ήταν ένα κουρδιστό χρυσό αηδόνι στολισμένο με πολύτιμα πετράδια. Όταν σήκωνες το καπάκι του κουτιού του, το χρυσό αηδόνι πρόβαλε και τραγουδούσε ένα γλυκό σκοπό. Ο αυτοκράτορας ενθουσιάστηκε τόσο πολύ με το νέο αυτό παιχνίδι, που έβαζε το ψεύτικο αηδόνι(αποτελεσματική)να τραγουδάει ξανά και ξανά.*

*Καθώς όλοι ασχολούνταν πια μόνο με το χρυσό αηδόνι, το αληθινό βρήκε την ευκαιρία και το έσκασε, για να γυρίσει ξανά στο δάσος του (τελική). Όταν ο αυτοκράτορας το έμαθε, σήκωσε αδιάφορα τους ώμους του και ζήτησε μάλιστα να βάλουν το ψεύτικο αηδόνι στο δωμάτιό του, έτσι ώστε να το ακούει μέρα και νύχτα (αποτελεσματική).*

*Όμως ύστερα από μερικές μέρες, το ψεύτικο αηδόνι έκανε έναν περίεργο θόρυβο και έπειτα σιώπησε. Οι αυλικοί φώναξαν και το γιατρό και το ρολογά του παλατιού, κανείς τους όμως δεν ήξερε τι να κάνει για να φτιάξει το χρυσό αηδόνι (τελική). Τότε ο αυτοκράτορας έπεσε στο κρεβάτι βαριά άρρωστος. Τόσο χλωμός και αδύναμος φαινόταν, ώστε οι αυλικοί του πίστεψαν (αποτελεσματική)πως σύντομα θα πέθαινε.*

*Από κείνη τη μέρα όλοι στο παλάτι περπατούσαν στις μύτες των ποδιών τους και μιλούσαν ψιθυριστά για να μην τον ενοχλήσουν (τελική).*

*Τα νέα για τον άρρωστο αυτοκράτορα δεν άργησαν να φτάσουν και στο δάσος. Όταν το αληθινό αηδόνι έμαθε τι έχει συμβεί, πέταξε αμέσως στο δωμάτιο του αυτοκράτορα, στάθηκε στο παράθυρό του και τραγούδησε ωραιότερα από κάθε άλλη φορά. Εκείνος, μόλις άκουσε το τραγούδι του, άνοιξε τα μάτια και ανασηκώθηκε.*

*Το επόμενο πρωί, ο αυτοκράτορας εμφανίστηκε ζωηρός και χαμογελαστός στους αυλικούς του, ώστε εκείνοι έμειναν άφωνοι αντικρίζοντάς τον έτσι (αποτελεσματική).*

*«Το αηδόνι θα έρχεται στο παλάτι όποτε θέλει και κανείς πια δεν θα το φυλακίσει». Τότε εκείνο όρμησε χαρούμενο στη μεγάλη σάλα του παλατιού και άρχισε να κελαηδά ξανά και ξανά.*

***Χανς Κρίστιαν Άντερσεν***

1. Σχετικά με το θέμα της φιλίας και των φίλων υπάρχουν αρκετές παροιμίες, όπως αυτές που ακολουθούν. Αφού τις διαβάσετε προσεκτικά, να γράψετε τι εννοούμε όταν τις λέμε.

* Αγάπα το φίλο σου με τα ελαττώματά του.

Να αποδέχεσαι το φίλο σου παρά τις αδυναμίες του, καθώς αυτό που είναι πιο σημαντικό είναι η φιλία.

* Από μπρος κάνει το φίλο κι από πίσω το σκύλο.

Λέγεται για όποιον δίνει την εντύπωση σε κάποιον άλλο ότι είναι φίλος του, καθώς του φέρεται πολύ φιλικά, στην πραγματικότητα όμως υποκρίνεται και επιδιώκει να τον βλάψει.

* Δείξε μου το φίλο σου να σου πω ποιος είσαι.

Το χαρακτήρα ενός ανθρώπου τον καταλαβαίνει κανείς βλέποντας με ποιους κάνει παρέα, ποιοι είναι οι φίλοι του.

* Οι καλοί λογαριασμοί κάνουν τους καλούς φίλους.

Οι καλές σχέσεις μεταξύ αυτών που έχουν συναλλαγές (εμπορικές συνήθως) εξαρτώνται από το πόσο συνεπείς είναι στις υποχρεώσεις τους.

* Ο καλός φίλος στην ανάγκη φαίνεται.

Η μεγαλύτερη απόδειξη της πραγματικής φιλίας είναι η βοήθεια που προσφέρει κάποιος στο φίλο του, όταν εκείνος αντιμετωπίζει δυσκολίες.

* Όταν έχεις τέτοιους φίλους, τι τους θέλεις τους εχθρούς.

Λέγεται στην περίπτωση που κάποιος παθαίνει κακό από πρόσωπο που το θεωρούσε φίλο.

1. Να συμπληρώσετε τα κενά του παρακάτω κείμενου με το σωστό τύπο των λέξεων που βρίσκονται στην παρένθεση:

[φίλος – φύλλο (2 φορές) – φίλη (2 φορές) – φιλώ – φιλί – φυλή (2 φορές) – φιλία]

Πήρα, που λέτε, ένα φύλλοχαρτί κι άρχισα να γράφω στη φίλη μου, που γνώρισα μέσω αλληλογραφίας. Η φίλη μου, ξέρετε, είναι Κινέζα –ανήκει στην κίτρινη φυλή. Μου γράφει κι εκείνη συχνά λέγοντας πως με θεωρεί πια έναν πολύ καλό της φίλο και που της αρέσει που έχει αναπτύξει τέτοια φιλία μ’ ένα παιδί διαφορετικού φύλου και διαφορετικής φυλής. Μάλιστα κάποτε μού έστειλε ως δώρο τετράδιο με αποξηραμένα φύλλα από διάφορα φυτά της πατρίδας της. Μου αρέσει πολύ που τελειώνει τα γράμματά της με τη φράση: «Σε φιλώ» στέλνοντάς μου έτσι γλυκά φιλιά.